title: Εκτελεστικός κανονισμός (ΕΕ) αριθ. 482/2013 της Επιτροπής, της 24ης Μαΐου 2013 , για την τροποποίηση του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης  Κείμενο που παρουσιάζει ενδιαφέρον για τον ΕΟΧ

text:
               25.5.2013

               EL

               Επίσημη Εφημερίδα της Ευρωπαϊκής Ένωσης

               L 139/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 482/2013 ΤΗΣ ΕΠΙΤΡΟΠΉΣ
   της 24ης Μαΐου 2013
   για την τροποποίηση του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 206/2010 της Επιτροπής (2) καθορίζει τις απαιτήσεις κτηνιατρικής πιστοποίησης για την εισαγωγή ορισμένων αποστολών ζώντων ζώων ή νωπού κρέατος στην Ένωση. Καθορίζει επίσης τους καταλόγους τρίτων χωρών, περιοχών ή τμημάτων τους από τα οποία οι εν λόγω αποστολές μπορούν να εισέλθουν στην Ένωση.

               (2)

               Ο κανονισμός (ΕΕ) αριθ. 206/2010 ορίζει ότι οι αποστολές νωπού κρέατος το οποίο προορίζεται για ανθρώπινη κατανάλωση εισάγονται στην Ένωση μόνο αν προέρχονται από τρίτες χώρες, περιοχές ή τμήματά τους που απαριθμούνται στο μέρος 1 του παραρτήματος II του ίδιου κανονισμού για τις οποίες υπάρχει υπόδειγμα κτηνιατρικού πιστοποιητικού που αντιστοιχεί στη συγκεκριμένη αποστολή και αναφέρεται στο εν λόγω μέρος.

               (3)

               Στο μέρος 1 του παραρτήματος II του κανονισμού (ΕΕ) αριθ. 206/2010 απαριθμούνται τέσσερα τμήματα του εδάφους της Μποτσουάνας ως περιοχές από τις οποίες επιτρέπονται οι εισαγωγές ορισμένων ειδών νωπού κρέατος στην Ένωση. Οι εν λόγω περιοχές αποτελούνται από διάφορες κτηνιατρικές ζώνες ελέγχου νόσων.

               (4)

               Τον Μάρτιο του 2013 η Επιτροπή διενήργησε έλεγχο στην Μποτσουάνα για να αξιολογήσει το ισχύον σύστημα ελέγχου της υγείας των ζώων, ιδίως όσον αφορά τους ελέγχους για τον αφθώδη πυρετό. Κατά τον έλεγχο διαπιστώθηκε ότι ο κίνδυνος εισαγωγής του ιού του αφθώδους πυρετού στις κτηνιατρικές ζώνες ελέγχου νόσων 6 και 4α του εδάφους της εν λόγω τρίτης χώρας δεν μπορεί να θεωρηθεί αμελητέος.

               (5)

               Από την επιτήρηση διαπιστώθηκε η παρουσία του ιού του αφθώδους πυρετού σε αίγες και σε άγρια θηράματα στη ζώνη εντατικής επιτήρησης στην κτηνιατρική ζώνη ελέγχου νόσων 6. Από την εν λόγω ζώνη εντατικής επιτήρησης δεν επιτρέπεται να εξάγεται νωπό κρέας στην Ένωση. Ωστόσο, η γειτνίαση της περιοχής αυτής με το εγκεκριμένο τμήμα της κτηνιατρικής ζώνης ελέγχου νόσων 6 από το οποίο επιτρέπονται οι εν λόγω εξαγωγές συνιστά κίνδυνο.

               (6)

               Η κτηνιατρική ζώνη ελέγχου νόσων 4α συνορεύει με άλλες περιοχές της Μποτσουάνας από τις οποίες δεν επιτρέπονται οι εισαγωγές νωπού κρέατος στην Ένωση. Από τον έλεγχο της Επιτροπής διαπιστώθηκαν ανεπάρκειες όσον αφορά την επιτήρηση της υγείας των ζώων στην κτηνιατρική ζώνη ελέγχου νόσων 4α. Επιπλέον, διαπιστώθηκαν ορισμένες ανεπάρκειες σε ό,τι αφορά την οριοθέτηση της ζώνης αυτής σε σχέση με τις περιοχές από τις οποίες δεν επιτρέπονται οι εισαγωγές νωπού κρέατος στην Ένωση. Οι ανεπάρκειες αυτές εγκυμονούν έναν μη αμελητέο κίνδυνο όσον αφορά τον αφθώδη πυρετό.

               (7)

               Από τον έλεγχο της Επιτροπής προέκυψε επίσης ότι το σύστημα εξακρίβωσης της αποτελεσματικότητας των επίσημων ελέγχων είναι άρτια οργανωμένο στο υπόλοιπο τμήμα του εδάφους της Μποτσουάνας και έχει βελτιωθεί σε σύγκριση με την κατάσταση που είχε διαπιστωθεί κατά τον προηγούμενο έλεγχο το 2011.

               (8)

               Ωστόσο, λόγω του κινδύνου εισαγωγής αφθώδους πυρετού μέσω της εισαγωγής νωπού κρέατος που προέρχεται από είδη ευπαθή στην εν λόγω ασθένεια από τις κτηνιατρικές ζώνες ελέγχου νόσων 6 και 4α της Μποτσουάνας στην Ένωση, η άδεια εξαγωγής νωπού κρέατος από τις εν λόγω κτηνιατρικές ζώνες ελέγχου νόσων στην Ένωση θα πρέπει να ανασταλεί.

               (9)

               Συνεπώς, ο κανονισμός (ΕΕ) αριθ. 206/2010 θα πρέπει να τροποποιηθεί ανάλογα.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο μέρος 1 του παραρτήματος II του κανονισμού (ΕΕ) αριθ. 206/2010, η καταχώριση για την Μποτσουάνα αντικαθίσταται από την ακόλουθη καταχώριση:

                  «BW – Μποτσουάνα

                  BW-0

                  Ολόκληρη η χώρα

                  EQU, EQW

                  BW-1

                  Οι κτηνιατρικές ζώνες ελέγχου νόσων 3γ, 4β, 5, 8, 9 και 18

                  BOV, OVI, RUF, RUW

                  F

                  1

                  11 Μαΐου 2011

                  26 Ιουνίου 2012

                  BW-2

                  Οι κτηνιατρικές ζώνες ελέγχου νόσων 10, 11, 13 και 14

                  BOV, OVI, RUF, RUW

                  F

                  1

                  7 Μαρτίου 2002

                  BW-3

                  Η κτηνιατρική ζώνη ελέγχου νόσων 12

                  BOV, OVI, RUF, RUW

                  F

                  1

                  20 Οκτωβρίου 2008

                  20 Ιανουαρίου 2009

                  BW-4

                  Η κτηνιατρική ζώνη ελέγχου νόσων 4α, εκτός της περιοχής ασφαλείας εντατικής επιτήρησης 10 km κατά μήκος των ορίων με τη ζώνη εμβολιασμού κατά του αφθώδους πυρετού και με τις περιοχές διαχείρισης της άγριας πανίδας

                  ΒΟV

                  F

                  1

                  28 Μαΐου 2013

                  18 Φεβρουαρίου 2011

                  BW-5

                  Η κτηνιατρική ζώνη ελέγχου νόσων 6, εκτός της ζώνης εντατικής επιτήρησης στη ζώνη 6 μεταξύ των συνόρων με τη Ζιμπάμπουε και του αυτοκινητοδρόμου Α1

                  BOV, OVI, RUF, RUW

                  F

                  1

                  28 Μαΐου 2013

                  26 Ιουνίου 2012»

   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 73 της 20.3.2010, σ. 1.


title: Εκτελεστικός κανονισμός (ΕΕ) αριθ. 39/2012 της Επιτροπής, της 18ης Ιανουαρίου 2012 , σχετικά με την έκδοση πιστοποιητικών εισαγωγής για αιτήσεις που υποβλήθηκαν κατά τις πρώτες επτά ημέρες του Ιανουαρίου 2012 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009

text:
               19.1.2012

               EL

               Επίσημη Εφημερίδα της Ευρωπαϊκής Ένωσης

               L 16/37

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 39/2012 ΤΗΣ ΕΠΙΤΡΟΠΉΣ
   της 18ης Ιανουαρίου 2012
   σχετικά με την έκδοση πιστοποιητικών εισαγωγής για αιτήσεις που υποβλήθηκαν κατά τις πρώτες επτά ημέρες του Ιανουαρίου 2012 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 620/2009 της Επιτροπής, της 13ης Ιουλίου 2009, όσον αφορά τη διαχείριση δασμολογικής ποσόστωσης εισαγωγής για το βόειο κρέας υψηλής ποιότητας (3), θεσπίζει λεπτομερείς κανόνες για την υποβολή των αιτήσεων και την έκδοση πιστοποιητικών εισαγωγής.

               (2)

               Το άρθρο 7 παράγραφος 2 του κανονισμού (ΕΚ) αριθ. 1301/2006 προβλέπει ότι σε περίπτωση που οι ποσότητες οι οποίες καλύπτονται από τις αιτήσεις για πιστοποιητικά υπερβαίνουν τις διαθέσιμες ποσότητες για την περίοδο της δασμολογικής ποσόστωσης, καθορίζονται συντελεστές κατανομής για τις ποσότητες που καλύπτει κάθε αίτηση πιστοποιητικού. Οι αιτήσεις πιστοποιητικών εισαγωγής που υποβλήθηκαν δυνάμει του άρθρου 3 του κανονισμού (ΕΚ) αριθ. 620/2009 από την 1η έως τις 7 Ιανουαρίου 2012 υπερβαίνουν τις διαθέσιμες ποσότητες. Συνεπώς, πρέπει να προσδιοριστεί σε ποιο βαθμό είναι δυνατή η έκδοση πιστοποιητικών εισαγωγής καθώς και ο συντελεστής κατανομής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις χορήγησης δικαιωμάτων εισαγωγής οι οποίες αφορούν την ποσόστωση με αύξοντα αριθμό 09.4449 και έχουν υποβληθεί από την 1η έως τις 7 Ιανουαρίου 2012 σύμφωνα με το άρθρο 3 του κανονισμού (ΕΚ) αριθ. 620/2009 εφαρμόζεται συντελεστής κατανομής 0,395364 %.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιανουαρίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 182 της 15.7.2009, σ. 25.


title: Εκτελεστικός κανονισμός (ΕΕ) αριθ. 741/2013 της Επιτροπής, της 30ής Ιουλίου 2013 , για το άνοιγμα και τον τρόπο διαχείρισης των ενωσιακών δασμολογικών ποσοστώσεων για τα γεωργικά προϊόντα καταγωγής Κολομβίας

text:
               31.7.2013

               EL

               Επίσημη Εφημερίδα της Ευρωπαϊκής Ένωσης

               L 204/43

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 741/2013 ΤΗΣ ΕΠΙΤΡΟΠΉΣ
   της 30ής Ιουλίου 2013
   για το άνοιγμα και τον τρόπο διαχείρισης των ενωσιακών δασμολογικών ποσοστώσεων για τα γεωργικά προϊόντα καταγωγής Κολομβίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2012/735/ΕΕ του Συμβουλίου, της 31ης Μαΐου 2012, για την υπογραφή, εξ ονόματος της Ένωσης, και την προσωρινή εφαρμογή της συμφωνίας εμπορίου μεταξύ της Ευρωπαϊκής Ένωσης και των κρατών μελών της αφενός, και της Κολομβίας και του Περού αφετέρου (1), και ιδίως το άρθρο 6,
   Εκτιμώντας τα ακόλουθα:

               (1)

               Με την απόφαση 2012/735/ΕΕ, το Συμβούλιο ενέκρινε την υπογραφή, εξ ονόματος της Ένωσης, της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου, (εφεξής «η συμφωνία»). Σύμφωνα με την απόφαση 2012/735/ΕΕ, η συμφωνία εφαρμόζεται προσωρινά, έως ότου ολοκληρωθούν οι διαδικασίες για τη σύναψή της. Η συμφωνία εφαρμόζεται προσωρινά από την 1η Αυγούστου 2013.

               (2)

               Το παράρτημα I προσάρτημα 1 τμήμα Β ενότητα 1 της συμφωνίας αφορά τον πίνακα κατάργησης δασμών του μέρους ΕΕ για εμπορεύματα καταγωγής Κολομβίας. Για ορισμένα συγκεκριμένα προϊόντα, προβλέπει την εφαρμογή δασμολογικών ποσοστώσεων. Ως εκ τούτου, είναι αναγκαίο να ανοιχθούν δασμολογικές ποσοστώσεις για τα εν λόγω προϊόντα.

               (3)

               Οι δασμολογικές ποσοστώσεις θα πρέπει να αποτελέσουν αντικείμενο διαχείρισης από την Επιτροπή βάσει της αρχής της χρονικής προτεραιότητας σύμφωνα με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (2).

               (4)

               Το δικαίωμα υπαγωγής στις δασμολογικές παραχωρήσεις θα πρέπει να υπόκειται στην προσκόμιση των σχετικών πιστοποιητικών καταγωγής στις τελωνειακές αρχές, όπως προβλέπεται στη συμφωνία.

               (5)

               Το παράρτημα I του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (3), όπως τροποποιήθηκε με τον εκτελεστικό κανονισμό (ΕΕ) αριθ. 927/2012 της Επιτροπής (4), περιέχει νέους κωδικούς ΣΟ οι οποίοι είναι διαφορετικοί από εκείνους που αναφέρονται στη συμφωνία. Οι νέοι κωδικοί θα πρέπει συνεπώς να παρατίθενται στο παράρτημα του παρόντος κανονισμού.

               (6)

               Δεδομένου ότι η συμφωνία παράγει αποτελέσματα από την 1η Αυγούστου 2013, ο παρών κανονισμός πρέπει να εφαρμόζεται από την ίδια ημερομηνία.

               (7)

               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανοίγονται ενωσιακές δασμολογικές ποσοστώσεις για τα εμπορεύματα καταγωγής Κολομβίας τα οποία παρατίθενται στο παράρτημα.
   Άρθρο 2
   Οι τελωνειακοί δασμοί οι οποίοι εφαρμόζονται στις εισαγωγές εμπορευμάτων καταγωγής Κολομβίας στην Ένωση και αναφέρονται στο παράρτημα αναστέλλονται, στο πλαίσιο της αντίστοιχης δασμολογικής ποσόστωσης που ορίζεται στο παράρτημα του παρόντος κανονισμού.
   Άρθρο 3
   Η διαχείριση των δασμολογικών ποσοστώσεων που προβλέπονται στο παράρτημα πραγματοποιείται από την Επιτροπή σύμφωνα με τα άρθρα 308α έως 308γ του κανονισμού (ΕΟΚ) αριθ. 2454/93.
   Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Αυγούστου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιουλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 354 της 21.12.2012, σ. 1.

      (2)  ΕΕ L 253 της 11.10.1993, σ. 1.

      (3)  ΕΕ L 256 της 7.9.1987, σ. 1.

      (4)  ΕΕ L 304 της 31.10.2012, σ. 1.

      ΠΑΡΑΡΤΗΜΑ
      Κατά παρέκκλιση των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται στο πλαίσιο του παρόντος παραρτήματος, βάσει των κωδικών ΣΟ που ισχύουν κατά τον χρόνο θέσπισης του παρόντος κανονισμού.

                  Αύξων αριθμός

                  Κωδικός ΣΟ

                  Περιγραφή εμπορευμάτων

                  Περίοδος ποσόστωσης

                  Όγκος ετήσιας ποσόστωσης
                  (σε τόνους καθαρού βάρους, εκτός εάν ορίζεται άλλως)

                  09.7230

                  0201 30
                  0202 30

                  Κρέατα βοοειδών, νωπά, διατηρημένα με απλή ψύξη ή κατεψυγμένα, χωρίς κόκαλα

                  Από 1.8.2013 έως 31.12.2013

                  2 334

                  Από 1.1. έως 31.12.2014 και για κάθε περίοδο εφεξής από 1.1. έως 31.12.

                  6 160 (1)

                  09.7231

                  0711 51

                  Μανιτάρια του γένους Agaricus, διατηρημένα προσωρινά, αλλά ακατάλληλα για διατροφή στην κατάσταση που βρίσκονται

                  Από 1.8.2013 έως 31.12.2013

                  42

                  2003 10

                  Μανιτάρια του γένους Agaricus, παρασκευασμένα ή διατηρημένα αλλιώς παρά με ξίδι ή οξικό οξύ

                  Από 1.1. έως 31.12.2014 και για κάθε περίοδο εφεξής από 1.1. έως 31.12.

                  105 (2)

                  09.7232

                  2208 40 51
                  2208 40 99

                  Ρούμι και άλλα αποστάγματα που λαμβάνονται από την απόσταξη προϊόντων ζαχαροκάλαμου που έχουν υποστεί ζύμωση, που παρουσιάζονται σε δοχεία με περιεχόμενο που υπερβαίνει τα 2 l

                  Από 1.8.2013 έως 31.12.2013

                  625 εκατόλιτρα (εκφραζόμενα σε ισοδύναμο καθαρής αλκοόλης)

                  Από 1.1. έως 31.12.2014 και για κάθε περίοδο εφεξής από 1.1. έως 31.12.

                  1 600 εκατόλιτρα (εκφραζόμενα σε ισοδύναμο καθαρής αλκοόλης) (3)

                  09.7233

                  0710 40
                  0711 90 30
                  2001 90 30
                  2004 90 10
                  2005 80

                  Γλυκό καλαμπόκι

                  Από 1.8.2013 έως 31.12.2013

                  84

                  2008 99 85

                  Καλαμπόκι, εκτός από γλυκό καλαμπόκι (Zea mays var. saccharata), αλλιώς παρασκευασμένο ή διατηρημένο, χωρίς προσθήκη ζάχαρης ή αλκοόλης

                  Από 1.1. έως 31.12.2014 και για κάθε περίοδο εφεξής από 1.1. έως 31.12.

                  210 (4)

                  09.7234

                  0403 10

                  Γιαούρτια

                  Από 1.8.2013 έως 31.12.2013

                  42

                  Από 1.1. έως 31.12.2014 και για κάθε περίοδο εφεξής από 1.1 έως 31.12.

                  105 (2)

                  09.7235

                  1701 13
                  1701 14
                  1701 91
                  1701 99

                  Ζάχαρη από ζαχαροκάλαμο, χωρίς προσθήκη αρωματικών ή χρωστικών ουσιών· ζάχαρη από ζαχαροκάλαμο ή από τεύτλα και ζαχαρόζη χημικώς καθαρή, σε στερεή κατάσταση, εκτός από την ακατέργαστη ζάχαρη χωρίς προσθήκη αρωματικών ή χρωστικών ουσιών

                  Από 1.8.2013 έως 31.12.2013

                  25 834 (εκφραζόμενοι σε ισοδύναμο ακατέργαστης ζάχαρης)

                  Από 1.1. έως 31.12.2014 και για κάθε περίοδο εφεξής από 1.1 έως 31.12.

                  63 860 (εκφραζόμενοι σε ισοδύναμο ακατέργαστης ζάχαρης) (5)

                  09.7236

                  Ex17049099

                  Άλλα ζαχαρώδη προϊόντα, χωρίς κακάο, περιεκτικότητας κατά βάρος σε ζαχαρόζη ίσης ή ανώτερης του 70 %

                  Από 1.8.2013 έως 31.12.2013

                  8 334

                  1806 10 30
                  1806 10 90

                  Κακάο σε σκόνη, περιεκτικότητας κατά βάρος 65 % και άνω σε σακχαρόζη ή ισογλυκόζη εκφραζόμενη σε σακχαρόζη

                  Από 1.1. έως 31.12.2014 και για κάθε περίοδο εφεξής από 1.1. έως 31.12.

                  20 600 (6)

                  Ex18062095

                  Άλλα παρασκευάσματα που παρουσιάζονται είτε σε τεμάχια ή σε ράβδους, με βάρος που υπερβαίνει τα 2 kg, είτε σε υγρή ή πολτώδη κατάσταση ή σε σκόνη, κόκκους ή παρόμοιες μορφές, σε δοχεία ή σε άμεσες συσκευασίες με περιεχόμενο που υπερβαίνει τα 2 kg, με κατά βάρος περιεκτικότητα σε βούτυρο κακάου λιγότερο από 18 % και με κατά βάρος περιεκτικότητα σε σακχαρόζη τουλάχιστον 70 %

                  Ex19019099

                  Άλλα παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή περιέχουν κατά βάρος λιγότερο από 40 % κακάο επί πλήρως απολιπανθείσας βάσης, με κατά βάρος περιεκτικότητα σε σακχαρόζη τουλάχιστον 70 %

                  Ex20060031
                  Ex20060038

                  Φρούτα (εκτός από τα τροπικά φρούτα και το ζιγγίβερι), λαχανικά, καρποί με κέλυφος (εκτός από τροπικούς καρπούς), φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση), με κατά βάρος περιεκτικότητα σε σακχαρόζη τουλάχιστον 70 %

                  Ex20079110
                  Ex20079920
                  Ex20079931
                  Ex20079933
                  Ex20079935
                  Ex20079939

                  Γλυκά κουταλιού, ζελέδες, μαρμελάδες, πολτοί και πάστες καρπών και φρούτων, που παίρνονται από βράσιμο, με κατά βάρος περιεκτικότητα σε σακχαρόζη τουλάχιστον 70 %

                  Ex20 09

                  Χυμοί φρούτων (εκτός από τον χυμό τομάτας, χυμούς από τροπικά φρούτα και μείγματα χυμών από τροπικά φρούτα) ή λαχανικών αξίας που δεν υπερβαίνει τα 30 ευρώ ανά 100 kg καθαρού βάρους, που δεν έχουν υποστεί ζύμωση και χωρίς προσθήκη αλκοόλης, που περιέχουν 30 % ή περισσότερο κατά βάρος σε ζάχαρη

                  Ex21011298
                  Ex21012098

                  Παρασκευάσματα με βάση τον καφέ, το τσάι ή το ματέ, με κατά βάρος περιεκτικότητα σε σακχαρόζη τουλάχιστον 70 %

                  Ex21069098

                  Άλλα παρασκευάσματα διατροφής που δεν κατονομάζονται ούτε περιλαμβάνονται αλλού, με κατά βάρος περιεκτικότητα σε σακχαρόζη τουλάχιστον 70 %

                  Ex33021029

                  Μείγματα ευωδών ουσιών και μείγματα με βάση μία ή περισσότερες από αυτές τις ουσίες, των τύπων που χρησιμοποιούνται για τις βιομηχανίες ποτών, τα οποία περιέχουν όλους τους γευστικούς παράγοντες που χαρακτηρίζουν ένα ποτό, με κατ’ όγκο αλκοολικό τίτλο που δεν υπερβαίνει το 0,5 %, με κατά βάρος περιεκτικότητα σε σακχαρόζη τουλάχιστον 70 %

                  09.7237

                  0402 99

                  Γάλα και κρέμα γάλακτος (ανθόγαλα), συμπυκνωμένα ή με προσθήκη ζάχαρης ή άλλων γλυκαντικών, όχι σε σκόνη, σε κόκκους ή σε άλλες στερεές μορφές

                  Από 1.8.2013 έως 31.12.2013

                  42

                  Από 1.1. έως 31.12.2014 και για κάθε περίοδο εφεξής από 1.1. έως 31.12.

                  105 (2)

         (1)  Με ετήσια αύξηση 560 μετρικών τόνων από το 2015.

         (2)  Με ετήσια αύξηση 5 μετρικών τόνων από το 2015.

         (3)  Με ετήσια αύξηση 100 εκατόλιτρων (εκφραζόμενα σε ισοδύναμο καθαρής αλκοόλης) από το 2015.

         (4)  Με ετήσια αύξηση 10 μετρικών τόνων από το 2015.

         (5)  Με ετήσια αύξηση 1 860 μετρικών τόνων (εκφραζόμενοι σε ισοδύναμο ακατέργαστης ζάχαρης) από το 2015.

         (6)  Με ετήσια αύξηση 600 μετρικών τόνων από το 2015.


title: Εκτελεστικός κανονισμός (ΕΕ) αριθ. 1268/2014 της Επιτροπής, της 25ης Νοεμβρίου 2014 , για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης

text:
               28.11.2014

               EL

               Επίσημη Εφημερίδα της Ευρωπαϊκής Ένωσης

               L 343/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1268/2014 ΤΗΣ ΕΠΙΤΡΟΠΉΣ
   της 25ης Νοεμβρίου 2014
   για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών του Συμβουλίου (ΕΚ) αριθ. 1216/2009 και (ΕΚ) αριθ. 614/2009 (2), και ιδίως το άρθρο 5 παράγραφος 6 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος συμπληρωματικών εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης.

               (2)

               Από τον τακτικό έλεγχο των στοιχείων, στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης, προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει συνεπώς να τροποποιηθεί αναλόγως.

               (4)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1484/95 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Νοεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 150 της 20.5.2014, σ. 1.

      (3)  Κανονισμός (ΕΚ) αριθ. 1484/95 της Επιτροπής, της 28ης Ιουνίου 1995, σχετικά με τη θέσπιση λεπτομερών κανόνων για την εφαρμογή του συστήματος συμπληρωματικών δασμών κατά την εισαγωγή και με τον καθορισμό αντιπροσωπευτικών τιμών στους τομείς του κρέατος πουλερικών και των αυγών και της αυγοαλβουμίνης καθώς και με την κατάργηση του κανονισμού αριθ. 163/67/ΕΟΚ (ΕΕ L 145 της 29.6.1995, σ. 47).

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή των εμπορευμάτων

                        Αντιπροσωπευτική τιμή
                        (σε EUR/100 kg)

                        Εγγύηση που αναφέρεται στο άρθρο 3
                        (σε EUR/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        134,2

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        145,6
                        157,2

                        0
                        0

                        AR
                        BR

                        0207 14 10

                        Τεμάχια χωρίς κόκαλα από πετεινούς ή κότες, κατεψυγμένα

                        318,9
                        234,7
                        344,5
                        275,5

                        0
                        20
                        0
                        7

                        AR
                        BR
                        CL
                        TH

                        0207 14 50

                        Στήθη από κοτόπουλα, κατεψυγμένα

                        205,1

                        2

                        BR

                        0207 14 60

                        Μηροί από κοτόπουλα, κατεψυγμένοι

                        137,1

                        2

                        BR

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        360,3
                        458,1

                        0
                        0

                        BR
                        CL

                        1602 32 11

                        Παρασκευάσματα άψητα από πετεινούς ή κότες

                        255,2

                        9

                        BR

         (1)  Ονοματολογία των χωρών σύμφωνα με τον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) αριθ. 381/2012 της Επιτροπής, της 3ης Μαΐου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               4.5.2012

               EL

               Επίσημη Εφημερίδα της Ευρωπαϊκής Ένωσης

               L 119/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 381/2012 ΤΗΣ ΕΠΙΤΡΟΠΉΣ
   της 3ης Μαΐου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Μαΐου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  64,1

                  TN

                  124,7

                  TR

                  131,5

                  ZZ

                  106,8

                  0707 00 05

                  JO

                  225,1

                  TR

                  128,9

                  ZZ

                  177,0

                  0709 93 10

                  JO

                  225,1

                  MA

                  29,9

                  TR

                  107,4

                  ZZ

                  120,8

                  0805 10 20

                  EG

                  51,0

                  IL

                  69,2

                  MA

                  53,5

                  TN

                  116,7

                  ZA

                  40,1

                  ZZ

                  66,1

                  0805 50 10

                  TR

                  36,9

                  ZA

                  91,9

                  ZZ

                  64,4

                  0808 10 80

                  AR

                  118,3

                  BR

                  76,9

                  CA

                  148,4

                  CL

                  92,3

                  CN

                  117,3

                  MK

                  31,8

                  NZ

                  129,6

                  US

                  168,3

                  ZA

                  84,7

                  ZZ

                  107,5

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/1777 του Συμβουλίου, της 5ης Οκτωβρίου 2015, για την εφαρμογή του κανονισμού (ΕΕ) αριθ. 208/2014 σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία

text:
               6.10.2015

               EL

               Επίσημη Εφημερίδα της Ευρωπαϊκής Ένωσης

               L 259/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1777 ΤΟΥ ΣΥΜΒΟΥΛΊΟΥ
   της 5ης Οκτωβρίου 2015
   για την εφαρμογή του κανονισμού (ΕΕ) αριθ. 208/2014 σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 208/2014 του Συμβουλίου, της 5ης Μαρτίου 2014, για περιοριστικά μέτρα κατά ορισμένων προσώπων, οντοτήτων και φορέων ενόψει της κατάστασης στην Ουκρανία (1), και ιδίως το άρθρο 14 παράγραφος 1,
   Εκτιμώντας τα ακόλουθα:

               (1)

               Στις 5 Μαρτίου 2014 το Συμβούλιο εξέδωσε τον κανονισμό (ΕE) αριθ. 208/2014.

               (2)

               Με βάση επανεξέταση από το Συμβούλιο, η καταχώριση ενός προσώπου θα πρέπει να τροποποιηθεί.

               (3)

               Το παράρτημα Ι του κανονισμού (ΕΕ) αριθ. 208/2014 θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 208/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 5 Οκτωβρίου 2015.

            Για το Συμβούλιο

            Ο Πρόεδρος

         N. SCHMIT

      (1)  ΕΕ L 66 της 6.3.2014, σ. 1.

      ΠΑΡΑΡΤΗΜΑ
      Η καταχώριση για το κάτωθι πρόσωπο που περιέχεται στο παράρτημα I του κανονισμού (ΕΕ) αριθ. 208/2014 αντικαθίσταται ως εξής:

                  Όνομα

                  Στοιχεία ταυτότητας

                  Αιτία καταχώρισης

                  Ημερομηνία καταχώρισης

                  10.

                  Serhii Petrovych Kliuiev
                  (Сергiй Петрович Клюєв),
                  Serhiy Petrovych Klyuyev

                  Γεννήθηκε στις 19 Αυγούστου 1969, αδελφός του κ. Andrii Kliuiev, επιχειρηματίας.

                  Πρόσωπο για το οποίο έχει κινηθεί ποινική διαδικασία από τις ουκρανικές αρχές για συμμετοχή σε κατάχρηση δημόσιων κονδυλίων ή περιουσιακών στοιχείων. Πρόσωπο συνδεόμενο με καταχωρισμένο πρόσωπο (Andrii Petrovych Kliuiev) που υπόκειται σε ποινικές διαδικασίες από τις ουκρανικές αρχές για την κατάχρηση δημόσιων κονδυλίων ή περιουσιακών στοιχείων.

                  6.3.2014


title: Εκτελεστικός κανονισμός (ΕΕ) αριθ. 1073/2011 της Επιτροπής, της 20ής Οκτωβρίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Fasola Piękny Jaś z Doliny Dunajca/Fasola z Doliny Dunajca (ΠΟΠ)]

text:
               25.10.2011

               EL

               Επίσημη Εφημερίδα της Ευρωπαϊκής Ένωσης

               L 278/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1073/2011 ΤΗΣ ΕΠΙΤΡΟΠΉΣ
   της 20ής Οκτωβρίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Fasola Piękny Jaś z Doliny Dunajca/Fasola z Doliny Dunajca (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Πολωνία για την καταχώριση της ονομασίας «Fasola Piękny Jaś z Doliny Dunajca/Fasola z Doliny Dunajca» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Οκτωβρίου 2011.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 314 της 18.11.2010, σ. 10.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία προβλέπονται στο παράρτημα I της συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΠΟΛΩΝΙΑ
      Fasola Piękny Jaś z Doliny Dunajca/Fasola z Doliny Dunajca (ΠΟΠ)


title: Εκτελεστικός κανονισμός (ΕΕ) 2016/58 της Επιτροπής, της 19ης Ιανουαρίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.1.2016

               EL

               Επίσημη Εφημερίδα της Ευρωπαϊκής Ένωσης

               L 13/53

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/58 ΤΗΣ ΕΠΙΤΡΟΠΉΣ
   της 19ης Ιανουαρίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  78,3

                  TN

                  120,2

                  TR

                  100,8

                  ZZ

                  99,8

                  0707 00 05

                  MA

                  86,0

                  TR

                  158,1

                  ZZ

                  122,1

                  0709 93 10

                  MA

                  57,3

                  TR

                  150,5

                  ZZ

                  103,9

                  0805 10 20

                  EG

                  49,6

                  MA

                  65,6

                  TR

                  67,5

                  ZZ

                  60,9

                  0805 20 10

                  IL

                  163,3

                  MA

                  84,3

                  ZZ

                  123,8

                  0805 20 30, 0805 20 50, 0805 20 70, 0805 20 90

                  IL

                  120,6

                  JM

                  147,2

                  MA

                  82,8

                  TR

                  98,8

                  ZZ

                  112,4

                  0805 50 10

                  MA

                  92,2

                  TR

                  91,3

                  ZZ

                  91,8

                  0808 10 80

                  CL

                  85,6

                  US

                  121,1

                  ZZ

                  103,4

                  0808 30 90

                  CN

                  76,1

                  ZZ

                  76,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 388/2011 της Επιτροπής, της 19ης Απριλίου 2011 , για τη χορήγηση άδειας για τη χρήση της εναμμώνιας μαδουραμικίνης α ως πρόσθετης ύλης ζωοτροφών για τα κοτόπουλα προς πάχυνση [κάτοχος της άδειας η εταιρεία Alpharma (Βέλγιο) BVBA] και για την τροποποίηση του κανονισμού (ΕΚ) αριθ. 2430/1999  Κείμενο που παρουσιάζει ενδιαφέρον για τον ΕΟΧ

text:
               20.4.2011

               EL

               Επίσημη Εφημερίδα της Ευρωπαϊκής Ένωσης

               L 104/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 388/2011 ΤΗΣ ΕΠΙΤΡΟΠΉΣ
   της 19ης Απριλίου 2011
   για τη χορήγηση άδειας για τη χρήση της εναμμώνιας μαδουραμικίνης α ως πρόσθετης ύλης ζωοτροφών για τα κοτόπουλα προς πάχυνση [κάτοχος της άδειας η εταιρεία Alpharma (Βέλγιο) BVBA] και για την τροποποίηση του κανονισμού (ΕΚ) αριθ. 2430/1999
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για πρόσθετες ύλες για χρήση στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Η εναμμώνια μαδουραμικίνη α, αριθ. CAS 84878-61-5, εγκρίθηκε για δέκα χρόνια σύμφωνα με την οδηγία 70/524/ΕΟΚ ως πρόσθετη ύλη ζωοτροφών για χρήση σε κοτόπουλα προς πάχυνση με τον κανονισμό (ΕΚ) αριθ. 2430/1999 της Επιτροπής (3) και για χρήση σε γαλοπούλες με τον κανονισμό (ΕΚ) αριθ. 2380/2001 της Επιτροπής (4). Η εν λόγω πρόσθετη ύλη προστέθηκε στη συνέχεια στο κοινοτικό μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση της εναμμώνιας μαδουραμικίνης α ως πρόσθετης ύλης ζωοτροφών για τα κοτόπουλα προς πάχυνση, με το αίτημα η εν λόγω πρόσθετη ύλη να ταξινομηθεί στην κατηγορία «κοκκιδιοστατικά και ιστομονοστατικά». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή»), στις 9 Δεκεμβρίου 2010, συνάγεται ότι, υπό τις προτεινόμενες συνθήκες χρήσης, η εναμμώνια μαδουραμικίνη α δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον και ότι η εν λόγω πρόσθετη ύλη είναι αποτελεσματική στην καταπολέμηση της κοκκιδίωσης στα κοτόπουλα προς πάχυνση (5). Η Αρχή συνιστά τη λήψη κατάλληλων μέτρων για την ασφάλεια του χρήστη. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών σε ζωοτροφές, η οποία υποβλήθηκε από το εργαστήριο αναφοράς της Ευρωπαϊκής Ένωσης για τις πρόσθετες ύλες ζωοτροφών που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση της εναμμώνιας μαδουραμικίνης α διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, οι διατάξεις του κανονισμού (ΕΚ) αριθ. 2430/1999 που αφορούν την εναμμώνια μαδουραμικίνη α θα πρέπει να απαλειφθούν.

               (7)

               Επειδή οι τροποποιήσεις των όρων χορήγησης της άδειας δεν αφορούν λόγους ασφάλειας, ενδείκνυται να επιτραπεί μεταβατική περίοδος για τη διάθεση των υπαρχόντων αποθεμάτων προμειγμάτων και σύνθετων ζωοτροφών.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα και υπάγεται στην κατηγορία πρόσθετων υλών «κοκκιδιοστατικά και ιστομονοστατικά» επιτρέπεται να χρησιμοποιείται ως πρόσθετη ύλη για τη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Στο παράρτημα I του κανονισμού (ΕΚ) αριθ. 2430/1999, η εγγραφή με αριθμό καταχώρισης πρόσθετης ύλης E 770, που αφορά την εναμμώνια μαδουραμικίνη α, απαλείφεται.
   Άρθρο 3
   Τα προμείγματα και οι σύνθετες ζωοτροφές που περιέχουν εναμμώνια μαδουραμικίνη α και φέρουν επισήμανση σύμφωνα με την οδηγία 70/524/ΕΟΚ μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Απριλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  ΕΕ L 296 της 17.11.1999, σ. 3.

      (4)  ΕΕ L 321 της 6.12.2001, σ. 18.

      (5)  EFSA Journal 2011· 9(1):1952.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Όνομα του κατόχου της άδειας

                  Πρόσθετη ύλη (εμπορική ονομασία)

                  Σύνθεση, χημικός τύπος, περιγραφή, μέθοδος ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου ισχύος της άδειας

                  Ανώτατα όρια υπολειμμάτων (ΑΟΥ) στα σχετικά τρόφιμα ζωικής προέλευσης

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κοκκιδιοστατικά και ιστομονοστατικά

                  5 1 770

                  Alpharma (Βέλγιο) BVBA

                  Εναμμώνια μαδουραμικίνη α 10 g/kg
                  (Cygro 10G)

                                 Σύνθεση πρόσθετης ύλης

                              Εναμμώνια μαδουραμικίνη α: 10 g/kg
                              Νατριούχος καρβοξυμεθυλοκυτταρίνη: 20 g/kg
                              Διένυδρο θειικό ασβέστιο: 970 g/kg

                                 Δραστική ουσία

                              Εναμμώνια μαδουραμικίνη α C47H83O17N
                              Αριθμός CAS: 84878-61-5
                              μονοαμμώνιο άλας του (2R, 3S, 4S, 5R, 6S)-6[(1R)-1- [(2S,5R,7S,8R,9S)-2-
                              [2S,2’R,3’S,5R,5
                              ’R)-3’-[(2,6-διδεσοξυ-3,4-δι-
                              O-μεθυλο-β-L-αραβινοεξοπυρανοζ
                              υλο)οξυ]-οκταϋδρο-2-
                              μεθυλο-5’-[(2S,3S,5R,6S)-
                              τετραϋδρο-6-υδροξυ-3,5,6-
                              τριμεθυλο-2H-πυραν-
                              -υλο][2,2’-διφουρανο]-5-υλο]-9-
                              υδροξυ-2,8-διμεθυλο-
                              1,6-διοξασπειρο[4.5]δεκ-7-
                              υλο]αιθυλο]τετραϋδρ
                              ο-2-υδροξυ-4,5-
                              διμεθοξυ-3-
                              μεθυλο-3H-πυρανο-2-οξικού
                              οξέος
                              παραγόμενο με διαδικασία ζύμωσης από το στέλεχος Actinomadura
                              yumaensis NRRL 12515: ≥ 90 %.
                              Συγγενείς προσμείξεις:
                              Εναμμώνια μαδουραμικίνη β: ≤ 1 %

                                 Μέθοδος ανάλυσης
                                  (1)

                              Για τον προσδιορισμό της εναμμώνιας μαδουραμικίνης α στην πρόσθετη ύλη, στα προμείγματα και στις ζωοτροφές: υγροχρωματογραφία ανάστροφης φάσης υψηλής απόδοσης (HPLC), με τη δημιουργία, μετά τη στήλη, παραγώγων με βανιλίνη και ανίχνευση στα 520 nm - EN 15781:2009.
                              Για τον προσδιορισμό καταλοίπων εναμμώνιας μαδουραμικίνης α στο ήπαρ και στους μύες: υγροχρωματογραφία υψηλής απόδοσης (HPLC) ανάστροφης φάσης σε συνδυασμό με δίδυμη φασματομετρία μαζών.

                  Κοτόπουλα προς πάχυνση

                  —

                  5

                  6

                              1.

                              Η πρόσθετη ύλη ενσωματώνεται στις σύνθετες ζωοτροφές με τη μορφή προμείγματος.

                              2.

                              Η εναμμώνια μαδουραμικίνη α δεν αναμειγνύεται με άλλα κοκκιδιοστατικά.

                              3.

                              Οι οδηγίες χρήσης πρέπει να αναφέρουν: «Επικίνδυνο για τα ιπποειδή».
                              «Η ζωοτροφή αυτή περιέχει πρόσθετο της ομάδας των ιονοφόρων: η ταυτόχρονη χορήγησή της με ορισμένα φάρμακα (για παράδειγμα την τιαμουλίνη) μπορεί να αντενδείκνυται».

                              4.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά το χειρισμό.

                              5.

                              Ο κάτοχος της άδειας θα προγραμματίσει και θα εκτελέσει πρόγραμμα παρακολούθησης της ανθεκτικότητας στον Eimeria spp. μετά τη διάθεση στην αγορά

                              6.

                              Απαγορεύεται η χρήση τουλάχιστον τρεις ημέρες πριν από τη σφαγή.

                  10 Μαΐου 2021

                  150μg εναμμώνιας μαδουραμικίνης α/kg νωπού ήπατος, δέρματος και λίπους·
                  100 μg εναμμώνιας μαδουραμικίνης/kg νωπών νεφρών·
                  30μg εναμμώνιας μαδουραμικίνης/kg νωπών μυών.

         (1)  Περισσότερες πληροφορίες σχετικά με τις μεθόδους ανάλυσης διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: www.irmm.jrc.be/eurl-feed-additives


title: Εκτελεστικός κανονισμός (ΕΕ) 2016/59 της Επιτροπής, της 19ης Ιανουαρίου 2016, για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιανουαρίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 341/2007 για τα σκόρδα

text:
               20.1.2016

               EL

               Επίσημη Εφημερίδα της Ευρωπαϊκής Ένωσης

               L 13/55

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/59 ΤΗΣ ΕΠΙΤΡΟΠΉΣ
   της 19ης Ιανουαρίου 2016
   για τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιανουαρίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 341/2007 για τα σκόρδα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 341/2007 της Επιτροπής (2) άνοιξε ετήσιες δασμολογικές ποσοστώσεις για την εισαγωγή σκόρδου.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής «A» που υποβλήθηκαν κατά τη διάρκεια των εφτά πρώτων ημερών του μήνα Ιανουαρίου 2016, για την υποπερίοδο από την 1η Μαρτίου 2016 έως τις 31 Μαΐου 2016 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, είναι σκόπιμο να προσδιοριστεί σε ποιον βαθμό μπορούν να εκδοθούν τα πιστοποιητικά εισαγωγής «Α», με τον καθορισμό του συντελεστή κατανομής που πρέπει να εφαρμόζεται στις ζητούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις ποσότητες για τις οποίες υποβλήθηκαν οι αιτήσεις πιστοποιητικών εισαγωγής «Α» δυνάμει του κανονισμού (ΕΚ) αριθ. 341/2007 για την υποπερίοδο από την 1η Μαρτίου 2016 έως τις 31 Μαΐου 2016 εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 341/2007 της Επιτροπής, της 29ης Μαρτίου 2007, σχετικά με το άνοιγμα και τον τρόπο διαχείρισης δασμολογικών ποσοστώσεων καθώς και την καθιέρωση καθεστώτος πιστοποιητικών εισαγωγής και πιστοποιητικών καταγωγής για τα σκόρδα και ορισμένα άλλα γεωργικά προϊόντα που εισάγονται από τρίτες χώρες (ΕΕ L 90 της 30.3.2007, σ. 12).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

                  Καταγωγή

                  Αύξων αριθμός

                  Συντελεστής κατανομής — Aιτήσεις που υποβλήθηκαν για την υποπερίοδο από 1.3.2016 έως 31.5.2016
                  (σε %)

                     Αργεντινή

                              —

                              Παραδοσιακοί εισαγωγείς

                  09.4104

                  —

                              —

                              Νέοι εισαγωγείς

                  09.4099

                  —

                     ΛΔΚ

                              —

                              Παραδοσιακοί εισαγωγείς

                  09.4105

                  62,826891

                              —

                              Νέοι εισαγωγείς

                  09.4100

                  0,466998

                     Άλλες τρίτες χώρες

                              —

                              Παραδοσιακοί εισαγωγείς

                  09.4106

                  —

                              —

                              Νέοι εισαγωγείς

                  09.4102

                  —


title: Εκτελεστικός κανονισμός (ΕΕ) αριθ. 166/2012 της Επιτροπής, της 24ης Φεβρουαρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.2.2012

               EL

               Επίσημη Εφημερίδα της Ευρωπαϊκής Ένωσης

               L 53/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 166/2012 ΤΗΣ ΕΠΙΤΡΟΠΉΣ
   της 24ης Φεβρουαρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Φεβρουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  111,7

                  JO

                  75,8

                  MA

                  80,6

                  TN

                  76,7

                  TR

                  111,9

                  ZZ

                  91,3

                  0707 00 05

                  JO

                  221,0

                  MA

                  94,2

                  TR

                  164,2

                  ZZ

                  159,8

                  0709 91 00

                  MA

                  82,2

                  ZZ

                  82,2

                  0709 93 10

                  MA

                  60,2

                  TR

                  137,2

                  ZZ

                  98,7

                  0805 10 20

                  EG

                  51,1

                  IL

                  73,9

                  MA

                  48,7

                  TN

                  56,9

                  TR

                  71,9

                  ZZ

                  60,5

                  0805 20 10

                  IL

                  122,5

                  MA

                  86,2

                  ZZ

                  104,4

                  0805 20 30, 0805 20 50, 0805 20 70, 0805 20 90

                  EG

                  83,5

                  IL

                  113,2

                  MA

                  105,4

                  TR

                  70,9

                  ZZ

                  93,3

                  0805 50 10

                  EG

                  42,9

                  TR

                  51,1

                  ZZ

                  47,0

                  0808 10 80

                  CA

                  122,9

                  CL

                  98,4

                  CN

                  114,0

                  MK

                  29,3

                  US

                  151,4

                  ZZ

                  103,2

                  0808 30 90

                  AR

                  104,8

                  CL

                  94,3

                  CN

                  72,9

                  US

                  127,1

                  ZA

                  88,9

                  ZZ

                  97,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 935/2011 της Επιτροπής, της 20ής Σεπτεμβρίου 2011 , σχετικά με την έκδοση πιστοποιητικών εισαγωγής για αιτήσεις που υποβλήθηκαν κατά τις πρώτες επτά ημέρες του Σεπτεμβρίου 2011 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009

text:
               21.9.2011

               EL

               Επίσημη Εφημερίδα της Ευρωπαϊκής Ένωσης

               L 243/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 935/2011 ΤΗΣ ΕΠΙΤΡΟΠΉΣ
   της 20ής Σεπτεμβρίου 2011
   σχετικά με την έκδοση πιστοποιητικών εισαγωγής για αιτήσεις που υποβλήθηκαν κατά τις πρώτες επτά ημέρες του Σεπτεμβρίου 2011 στο πλαίσιο δασμολογικής ποσόστωσης εισαγωγής για το βόειο κρέας υψηλής ποιότητας η διαχείριση της οποίας γίνεται βάσει του κανονισμού (ΕΚ) αριθ. 620/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 620/2009 της Επιτροπής, της 13ης Ιουλίου 2009, όσον αφορά τη διαχείριση δασμολογικής ποσόστωσης εισαγωγής για το βόειο κρέας υψηλής ποιότητας (3), θεσπίζει λεπτομερείς κανόνες για την υποβολή των αιτήσεων και την έκδοση πιστοποιητικών εισαγωγής.

               (2)

               Το άρθρο 7 παράγραφος 2 του κανονισμού (ΕΚ) αριθ. 1301/2006 προβλέπει ότι σε περίπτωση που οι ποσότητες οι οποίες καλύπτονται από τις αιτήσεις για πιστοποιητικά υπερβαίνουν τις διαθέσιμες ποσότητες για την περίοδο της δασμολογικής ποσόστωσης, καθορίζονται συντελεστές κατανομής για τις ποσότητες που καλύπτει κάθε αίτηση πιστοποιητικού. Οι αιτήσεις πιστοποιητικών εισαγωγής που υποβλήθηκαν δυνάμει του άρθρου 3 του κανονισμού (ΕΚ) αριθ. 620/2009 από 1η έως 7 Σεπτεμβρίου 2011 υπερβαίνουν τις διαθέσιμες ποσότητες. Συνεπώς, πρέπει να προσδιοριστεί σε ποιο βαθμό είναι δυνατή η έκδοση πιστοποιητικών εισαγωγής καθώς και ο συντελεστής κατανομής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις χορήγησης δικαιωμάτων εισαγωγής οι οποίες αφορούν την ποσόστωση με αύξοντα αριθμό 09.4449 και έχουν υποβληθεί από 1η έως 7 Σεπτεμβρίου 2011 σύμφωνα με το άρθρο 3 του κανονισμού (ΕΚ) αριθ. 620/2009 εφαρμόζεται συντελεστής κατανομής 0,465148 %.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 182 της 15.7.2009, σ. 25.


title: Εκτελεστικός κανονισμός (ΕΕ) 2015/1414 της Επιτροπής, της 20ής Αυγούστου 2015, για την τροποποίηση του εκτελεστικού κανονισμού (ΕΕ) αριθ. 136/2012 της Επιτροπής σχετικά με τη χορήγηση άδειας για το όξινο θειικό νάτριο ως πρόσθετης ύλης στις ζωοτροφές για ζώα συντροφιάς και άλλα ζώα που δεν χρησιμοποιούνται για την παραγωγή τροφίμων (Κείμενο που παρουσιάζει ενδιαφέρον για τον ΕΟΧ)

text:
               21.8.2015

               EL

               Επίσημη Εφημερίδα της Ευρωπαϊκής Ένωσης

               L 220/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1414 ΤΗΣ ΕΠΙΤΡΟΠΉΣ
   της 20ής Αυγούστου 2015
   για την τροποποίηση του εκτελεστικού κανονισμού (ΕΕ) αριθ. 136/2012 της Επιτροπής σχετικά με τη χορήγηση άδειας για το όξινο θειικό νάτριο ως πρόσθετης ύλης στις ζωοτροφές για ζώα συντροφιάς και άλλα ζώα που δεν χρησιμοποιούνται για την παραγωγή τροφίμων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για πρόσθετες ύλες που χρησιμοποιούνται στη διατροφή των ζώων, καθώς και τους λόγους και τις διαδικασίες για τη χορήγηση ή τροποποίηση της εν λόγω άδειας.

               (2)

               Η χρήση του όξινου θειικού νατρίου εγκρίθηκε για δέκα έτη για ζώα συντροφιάς και άλλα ζώα που δεν χρησιμοποιούνται για την παραγωγή τροφίμων με τον εκτελεστικό κανονισμό (ΕΕ) αριθ. 136/2012 της Επιτροπής (2).

               (3)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την τροποποίηση των όρων χρήσης. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η αίτηση αφορά τροποποίηση των όρων χρήσης για ζώα συντροφιάς και άλλα ζώα που δεν χρησιμοποιούνται για την παραγωγή τροφίμων, καθώς και τροποποίηση της περιεκτικότητας της πρόσθετης ύλης σε πλήρεις ζωοτροφές.

               (5)

               Η Ευρωπαϊκή Αρχή για την Ασφάλεια των Τροφίμων κατέληξε στο συμπέρασμα με τη γνωμοδότησή της της 22ας Μαΐου 2014 (3) ότι, σύμφωνα με τους προτεινόμενους όρους χρήσης, η προηγουμένως ισχύουσα περιεκτικότητα όξινου θειικού νατρίου ως ρυθμιστή οξύτητας και ως αρτυματικής ουσίας πρέπει να τροποποιηθεί με βάση τα νέα δεδομένα που ελήφθησαν.

               (6)

               Για να καταστεί δυνατή η χρήση του όξινου θειικού νατρίου σύμφωνα με τους νέους προτεινόμενους όρους, είναι σκόπιμο να τροποποιηθεί ο εκτελεστικός κανονισμός (ΕΕ) αριθ. 136/2012.

               (7)

               Από την αξιολόγηση του όξινου θειικού νατρίου διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στα παραρτήματα του παρόντος κανονισμού.

               (8)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων της άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του εκτελεστικού κανονισμού (ΕΕ) αριθ. 136/2012 αντικαθίσταται από το παράρτημα I του παρόντος κανονισμού.
   Άρθρο 2
   Το παράρτημα II του εκτελεστικού κανονισμού (ΕΕ) αριθ. 136/2012 αντικαθίσταται από το παράρτημα II του παρόντος κανονισμού.
   Άρθρο 3
   Η ουσία που προσδιορίζεται στο παράρτημα και οι ζωοτροφές που περιέχουν την εν λόγω ουσία, οι οποίες έχουν παραχθεί και επισημανθεί πριν από τις 10 Σεπτεμβρίου 2017 σύμφωνα με τους κανόνες που ισχύουν πριν από τις 10 Σεπτεμβρίου 2015, μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Αυγούστου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Εκτελεστικός κανονισμός (ΕΕ) αριθ. 136/2012 της Επιτροπής, της 16ης Φεβρουαρίου 2012, σχετικά με τη χορήγηση άδειας για το όξινο θειικό νάτριο ως πρόσθετης ύλης στις ζωοτροφές για ζώα συντροφιάς και άλλα ζώα που δεν χρησιμοποιούνται για την παραγωγή τροφίμων (ΕΕ L 46 της 17.2.2012, σ. 33).

      (3)  EFSA Journal 2014· 12(6):3731.

      ΠΑΡΑΡΤΗΜΑ I

            «ΠΑΡΑΡΤΗΜΑ I

                        Αριθμός αναγνώρισης της πρόσθετης ύλης

                        Επωνυμία του κατόχου της άδειας

                        Πρόσθετη ύλη

                        Σύνθεση, χημικός τύπος, περιγραφή, αναλυτική μέθοδος

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Λοιπές διατάξεις

                        Λήξη της περιόδου ισχύος της άδειας

                        mg/kg πλήρους ζωοτροφής με περιεκτικότητα σε υγρασία 12 %

                           Κατηγορία τεχνολογικών πρόσθετων υλών. Λειτουργική ομάδα: ρυθμιστές οξύτητας

                        1j514ii

                        —

                        Όξινο θειικό νάτριο

                           Σύνθεση πρόσθετης ύλης

                        Όξινο θειικό νάτριο: ≥ 95,2 %

                           Χαρακτηρισμός της δραστικής ουσίας

                        Όξινο θειικό νάτριο αριθ. CAS 7681-38-1
                        NaHSO4

                        Na 19,15 %
                        SO4 80,01 %
                        Παράγεται με χημική σύνθεση

                           Μέθοδος ανάλυσης
                            (1)

                        Ποσοτικός προσδιορισμός του όξινου θειικού νατρίου στις πρόσθετες ύλες στις ζωοτροφές: Τιτλοδότηση με βάση τον προσδιορισμό της ολικής διαλυτής οξύτητας του όξινου θειικού νατρίου με πρότυπο διάλυμα υδροξειδίου του νατρίου

                        Ζώα συντροφιάς και άλλα ζώα που δεν χρησιμοποιούνται για την παραγωγή τροφίμων εκτός από τις γάτες και τις ικτίδες (βιζόν)

                        —

                        —

                        4 000

                                    1.

                                    Στις οδηγίες χρήσης της πρόσθετης ύλης και του προμείγματος πρέπει να αναφέρονται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                                    2.

                                    Για ασφάλεια: να χρησιμοποιούνται μάσκα προστασίας της αναπνοής, γυαλιά και γάντια ασφαλείας κατά τον χειρισμό.

                                    3.

                                    Η συνολική περιεκτικότητα σε όξινο θειικό νάτριο δεν πρέπει να υπερβαίνει το ανώτατο επιτρεπόμενο επίπεδο σε πλήρη ζωοτροφή για κάθε σχετικό είδος.

                        8 Μαρτίου 2022

                        Γάτες

                        20 000

                        Ικτίδες

                        10 000

         (1)  Λεπτομέρειες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports»

      ΠΑΡΑΡΤΗΜΑ II

            «ΠΑΡΑΡΤΗΜΑ II

                        Αριθμός αναγνώρισης της πρόσθετης ύλης

                        Επωνυμία του κατόχου της άδειας

                        Πρόσθετη ύλη

                        Σύνθεση, χημικός τύπος, περιγραφή, αναλυτική μέθοδος

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Λοιπές διατάξεις

                        Λήξη της περιόδου ισχύος της άδειας

                        mg/kg πλήρους ζωοτροφής με περιεκτικότητα σε υγρασία 12 %

                           Κατηγορία αισθητικών πρόσθετων υλών. Λειτουργική ομάδα: αρωματικές σύνθετες ουσίες

                        1j514ii

                        —

                        Όξινο θειικό νάτριο

                           Σύνθεση πρόσθετης ύλης

                        Όξινο θειικό νάτριο: ≥ 95,2 %

                           Χαρακτηρισμός της δραστικής ουσίας

                        Όξινο θειικό νάτριο αριθ. CAS 7681-38-1
                        NaHSO4

                        Na 19,15 %
                        SO4 80,01 %
                        Παράγεται με χημική σύνθεση

                           Μέθοδος ανάλυσης
                            (1)

                        Ποσοτικός προσδιορισμός του όξινου θειικού νατρίου στις πρόσθετες ύλες στις ζωοτροφές: τιτλοδότηση με βάση τον προσδιορισμό της ολικής διαλυτής οξύτητας του όξινου θειικού νατρίου με πρότυπο διάλυμα υδροξειδίου του νατρίου

                        Ζώα συντροφιάς και άλλα ζώα που δεν χρησιμοποιούνται για την παραγωγή τροφίμων εκτός από τις γάτες και τις ικτίδες (βιζόν)

                        —

                        —

                        4 000

                                    1.

                                    Στις οδηγίες χρήσης της πρόσθετης ύλης και του προμείγματος πρέπει να αναφέρονται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                                    2.

                                    Για ασφάλεια: να χρησιμοποιούνται μάσκα προστασίας της αναπνοής, γυαλιά και γάντια ασφαλείας κατά τον χειρισμό.

                                    3.

                                    Η συνολική περιεκτικότητα σε όξινο θειικό νάτριο δεν πρέπει να υπερβαίνει το ανώτατο επιτρεπόμενο επίπεδο σε πλήρη ζωοτροφή για κάθε σχετικό είδος.

                        8 Μαρτίου 2022

                        Γάτες

                        20 000

                        Ικτίδες

                        10 000

         (1)  Λεπτομέρειες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports»


title: Εκτελεστικός κανονισμός (ΕΕ) αριθ. 579/2012 της Επιτροπής, της 29ης Ιουνίου 2012 , σχετικά με την τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα

text:
               30.6.2012

               EL

               Επίσημη Εφημερίδα της Ευρωπαϊκής Ένωσης

               L 171/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 579/2012 ΤΗΣ ΕΠΙΤΡΟΠΉΣ
   της 29ης Ιουνίου 2012
   σχετικά με την τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 121 πρώτο εδάφιο στοιχείο ιγ), σε συνδυασμό με το άρθρο 4,
   Έχοντας υπόψη την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (2), και ιδίως το άρθρο 6 παράγραφος 3α δεύτερο εδάφιο στοιχείο α),
   Εκτιμώντας τα ακόλουθα:

               (1)

               Το άρθρο 6 παράγραφος 3α πρώτο εδάφιο της οδηγίας 2000/13/ΕΚ επιβάλλει την υποχρέωση να αναγράφεται στην επισήμανση των ποτών με περιεκτικότητα σε οινόπνευμα μεγαλύτερη από 1,2 % κατ’ όγκο κάθε συστατικό από τα οριζόμενα στην παράγραφο 4 στοιχείο α) του εν λόγω άρθρου και τα απαριθμούμενα στο παράρτημα ΙΙΙα της εν λόγω οδηγίας.

               (2)

               Η παρέκκλιση από την εν λόγω υποχρέωση όσον αφορά τους οίνους, κατά την έννοια του παραρτήματος ΧΙβ του κανονισμού (ΕΚ) αριθ. 1234/2007, που διατίθενται στην αγορά ή επισημαίνονται πριν από την 30ή Ιουνίου 2012 έως την εξάντληση των αποθεμάτων, η οποία προβλέπεται στην οδηγία 2007/68/ΕΚ της Επιτροπής (3), όπως αυτή τροποποιήθηκε με τον κανονισμό (ΕΕ) αριθ. 1266/2010 (4), δεν θα ισχύει από την 30ή Ιουνίου 2012.

               (3)

               Είναι επομένως σκόπιμο να καθοριστούν οι τρόποι επισήμανσης των εν λόγω ποτών με την αναγραφή ουσιών οι οποίες απαριθμούνται στο παράρτημα ΙΙΙα της οδηγίας 2000/13/ΕΚ και χρησιμοποιούνται κατά την παραγωγή, όταν η παρουσία τους μπορεί να ανιχνευθεί στο τελικό προϊόν, σύμφωνα με τις μεθόδους ανάλυσης που προβλέπονται στο άρθρο 120ζ του κανονισμού (ΕΚ) αριθ. 1234/2007, και οι οποίες πρέπει επομένως να θεωρούνται ως συστατικά κατά την έννοια του άρθρου 6 παράγραφος 4 στοιχείο α) της οδηγίας 2000/13/ΕΚ.

               (4)

               Η επισήμανση των προϊόντων με τη χρήση εικονογραμμάτων μπορεί να επιτρέψει τη βελτίωση, σε πολύγλωσσο πλαίσιο, της ευκρίνειας των πληροφοριών που παρέχονται στους καταναλωτές και την παροχή καλύτερων εγγυήσεων στους καταναλωτές. Είναι συνεπώς σκόπιμο να δοθεί η δυνατότητα στις επιχειρήσεις να συμπληρώνουν τις ενδείξεις με εικονογράμματα.

               (5)

               Συνεπώς, ο κανονισμός (ΕΚ) αριθ. 607/2009 της Επιτροπής (5) πρέπει να τροποποιηθεί αναλόγως.

               (6)

               Προκειμένου να αποφευχθεί ο κίνδυνος να επηρεάσουν οι νέοι κανόνες την εμπορία των προϊόντων που έχουν ήδη επισημανθεί, είναι σκόπιμο να προβλεφθεί ότι θα εφαρμόζονται στους οίνους που έχουν παραχθεί, εξ ολοκλήρου ή εν μέρει, από σταφύλια εσοδείας των ετών 2012 και επόμενων και έχουν επισημανθεί μετά την 30ή Ιουνίου 2012.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 607/2009 τροποποιείται ως εξής:

               1)

               Το άρθρο 51 αντικαθίσταται από το ακόλουθο κείμενο:
               «Άρθρο 51
               Εφαρμογή ορισμένων οριζόντιων κανόνων
               1.   Για την αναγραφή των συστατικών η οποία προβλέπεται στο άρθρο 6 παράγραφος 3α της οδηγίας 2000/13/ΕΚ, όσον αφορά τις ενώσεις του θειώδους οξέος, το γάλα και τα προϊόντα γάλακτος, καθώς και το αυγό και τα προϊόντα με βάση το αυγό, πρέπει να χρησιμοποιούνται οι ενδείξεις που παρατίθενται στο παράρτημα X μέρος Α.
               2.   Οι ενδείξεις που αναφέρονται στην παράγραφο 1 μπορούν να συνοδεύονται, αναλόγως της περίπτωσης, από ένα από τα εικονογράμματα που εμφαίνονται στο παράρτημα X μέρος Β.».

               2)

               Το παράρτημα X αντικαθίσταται από το κείμενο που παρατίθεται στο παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται, όσον αφορά τις ενδείξεις που αφορούν το γάλα και τα προϊόντα γάλακτος καθώς και το αυγό και τα προϊόντα με βάση το αυγό οι οποίες προβλέπονται στο άρθρο 51 παράγραφος 1 του κανονισμού (ΕΚ) αριθ. 607/2009, όπως τροποποιείται με τον παρόντα κανονισμό, στους οίνους οι οποίοι αναφέρονται στο παράρτημα ΧΙβ του κανονισμού (ΕΚ) αριθ. 1234/2007, οι οποίοι έχουν παραχθεί, εξ ολοκλήρου ή εν μέρει, από σταφύλια εσοδείας των ετών 2012 και επόμενων και έχουν επισημανθεί μετά την 30ή Ιουνίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 109 της 6.5.2000, σ. 29.

      (3)  ΕΕ L 310 της 28.11.2007, σ. 11.

      (4)  ΕΕ L 347 της 31.12.2010, σ. 27.

      (5)  ΕΕ L 193 της 24.7.2009, σ. 60.

      ΠΑΡΑΡΤΗΜΑ

            «ΠΑΡΑΡΤΗΜΑ X
            ΜΕΡΟΣ A

               Ενδείξεις που προβλέπονται στο άρθρο 51 παράγραφος 1

                        Γλώσσα

                        Ενδείξεις σχετικές με τις ενώσεις του θειώδους οξέος

                        Ενδείξεις σχετικές με το αυγό και τα προϊόντα με βάση το αυγό

                        Ενδείξεις σχετικές με το γάλα και τα προϊόντα γάλακτος

                        Βουλγαρική

                        „сулфити“ ή „серен диоксид“

                           „яйце“, „яйчен протеин“, „яйчен продукт“, „яйчен лизозим“ ή „яйчен албумин“

                           „мляко“, „млечни продукти“, „млечен казеин“ ή „млечен протеин“

                        Ισπανική

                        «sulfitos» ή «dióxido de azufre»

                           «huevo», «proteína de huevo», «ovoproducto», «lisozima de huevo» ή «ovoalbúmina»

                           «leche», «productos lácteos», «caseína de leche» ή «proteína de leche»

                        Τσεχική

                        „siřičitany“ ή „oxid siřičitý“

                           „vejce“, „vaječná bílkovina“, „výrobky z vajec“, „vaječný lysozym“ ή „vaječný albumin“

                           „mléko“, „výrobky z mléka“, „mléčný kasein“ ή „mléčná bílkovina“

                        Δανική

                           »sulfitter« ή »svovldioxid«.

                           »æg«, »ægprotein«, »ægprodukt«, »æglysozym«, ή »ægalbumin«

                           »mælk«, »mælkeprodukt«, »mælkecasein« ή »mælkeprotein«,

                        Γερμανική

                        „Sulfite“ ή „Schwefeldioxid“

                           „Ei“, „Eiprotein“, „Eiprodukt“, „Lysozym aus Ei“ ή „Albumin aus Ei“

                           „Milch“, „Milcherzeugnis“, „Kasein aus Milch“ ή „Milchprotein“

                        Εσθονική

                        „sulfitid” ή „vääveldioksiid”

                           „muna”, „munaproteiin”, „munatooted”, „munalüsosüüm” ή „munaalbumiin”…

                           „piim”, „piimatooted”, „piimakaseiin” ή „piimaproteiin”

                        Ελληνική

                           «θειώδη», «διοξείδιο του θείου» ή «ανυδρίτης του θειώδους οξέος»

                           «αυγό», «πρωτεΐνη αυγού», «προϊόν αυγού», «λυσοζύμη αυγού» ή «αλβουμίνη αυγού»

                           «γάλα», «προϊόντα γάλακτος», «καζεΐνη γάλακτος» ή «πρωτεΐνη γάλακτος»

                        Αγγλική

                           ‘sulphites’, ‘sulfites’, ‘sulphur dioxide’ ή ‘sulfur dioxide’

                           ‘egg’, ‘egg protein’, ‘egg product’, ‘egg lysozyme’ ή ‘egg albumin’

                           ‘milk’, ‘milk products’, ‘milk casein’ ή ‘milk protein’

                        Γαλλική

                        «sulfites» ή «anhydride sulfureux»

                           «œuf», «protéine de l’œuf», «produit de l’œuf», «lysozyme de l’œuf» ή «albumine de l’œuf»

                           «lait», «produits du lait», «caséine du lait» ή «protéine du lait»

                        Ιταλική

                        «solfiti», ή «anidride solforosa»

                           «uovo», «proteina dell’uovo», «derivati dell’uovo», «lisozima da uovo» ή «ovoalbumina»

                           «latte», «derivati del latte», «caseina del latte» ή «proteina del latte»

                        Λετονική

                           “sulfīti” ή “sēra dioksīds”

                           “olas”, “olu olbaltumviela”, “olu produkts”, “olu lizocīms” ή “olu albumīns”

                           “piens”, “piena produkts”, “piena kazeīns” ή “piena olbaltumviela”

                        Λιθουανική

                        „sulfitai“ ή „sieros dioksidas“

                           „kiaušiniai“, „kiaušinių baltymai“, „kiaušinių produktai“, „kiaušinių lizocimas“ ή „kiaušinių albuminas“

                           „pienas“, „pieno produktai“, „pieno kazeinas“ ή „pieno baltymai“

                        Ουγγρική

                        „szulfitok” ή „kén-dioxid”

                           „tojás”, „tojásból származó fehérje”, „tojástermék”, „tojásból származó lizozim” ή „tojásból származó albumin”

                           „tej”, „tejtermékek”, „tejkazein” ή „tejfehérje”

                        Μαλτεζική

                           “sulfiti”, ή “diossidu tal-kubrit”

                           “bajd”, “proteina tal-bajd”, “prodott tal-bajd”, “liżożima tal-bajd” ή “albumina tal-bajd”

                           “ħalib”, “prodotti tal-ħalib”, “kaseina tal-ħalib” ή “proteina tal-ħalib”

                        Ολλανδική

                           „sulfieten” ή „zwaveldioxide”

                           „ei”, „eiproteïne”, „eiderivaat”, „eilysozym” ή „eialbumine”

                           „melk”, „melkderivaat”, „melkcaseïne” ή „melkproteïnen”

                        Πολωνική

                           „siarczyny”, „dwutlenek siarki” ή „ditlenek siarki”

                           „jajo”, „białko jaja”, „produkty z jaj”, „lizozym z jaja” ή „albuminę z jaja”

                           „mleko”, „produkty mleczne”, „kazeinę z mleka” ή „białko mleka”

                        Πορτογαλική

                        «sulfitos» ή «dióxido de enxofre»

                           «ovo», «proteína de ovo», «produto de ovo», «lisozima de ovo» ή «albumina de ovo»

                           «leite», «produtos de leite», «caseína de leite» ή «proteína de leite»

                        Ρουμανική

                        „sulfiți” ή „dioxid de sulf”

                           „ouă”, „proteine din ouă”, „produse din ouă”, „lizozimă din ouă” ή „albumină din ouă”

                           „lapte”, „produse din lapte”, „cazeină din lapte” ή „proteine din lapte”

                        Σλοβακική

                           „siričitany“ ή „oxid siričitý“

                           „vajce“, „vaječná bielkovina“, „výrobok z vajec“, „vaječný lyzozým“ ή „vaječný albumín“

                           „mlieko“, „výrobky z mlieka“, „mliečne výrobky“, „mliečny kazeín“ ή „mliečna bielkovina“

                        Σλοβενική

                           „sulfiti“ ή „žveplov dioksid“

                           „jajce“, „jajčne beljakovine“, „proizvod iz jajc“, „jajčni lizocim“ ή „jajčni albumin“

                           „mleko“, „proizvod iz mleka“, „mlečni kazein“ ή „mlečne beljakovine“

                        Φινλανδική

                           ”sulfiittia”, ”sulfiitteja” ή ”rikkidioksidia”

                           ”kananmunaa”, ”kananmunaproteiinia”, ”kananmunatuotetta”, ”lysotsyymiä (kananmunasta)” ή ”kananmuna-albumiinia”

                           ”maitoa”, ”maitotuotteita”, ”kaseiinia (maidosta)” ή ”maitoproteiinia”

                        Σουηδική

                        ”sulfiter” ή ”svaveldioxid”

                           ”ägg”, ”äggprotein”, ”äggprodukt”, ”ägglysozym” ή ”äggalbumin”

                           ”mjölk”, ”mjölkprodukter”, ”mjölkkasein” ή ”mjölkprotein”

                  ΜΕΡΟΣ B

               Εικονογράμματα που αναφέρονται στο άρθρο 51 παράγραφος 2

                           »